и малък течнокристален индикатор (LCD) за индикация.
 Апаратът дава възможност за редактиране на звук. Той разполага с функция за задаване на безкраен цикъл и такава за повторяемо начало (stutter start), брояч на ударите за минута (BPM) и фейдър.
 Апаратът е предназначен за възпроизвеждане и редактиране на звук в непрофесионална среда.
 8519 81 35
 Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8519, 8519 81 и 8519 81 35.
 Тъй като апаратът е предназначен за изпълнение на две алтернативни функции (възпроизвеждане на звук и редактиране на звук), по силата на забележка 3 към раздел XVI той следва да бъде класиран съгласно своята основна функция.
 Поради неговите обективни характеристики, а именно наличието само на една възможност за въвеждане на звукови файлове (четящо устройство за CD) и ограничения капацитет за редактиране, основната функция на апарата е функцията за възпроизвеждане на звук.
 Следователно апаратът трябва да бъде класиран в код по КН 8519 81 35 като друг апарат за възпроизвеждане на звук с четяща система чрез сноп лазерни лъчи.
 2.
 Апарат с функции за възпроизвеждане и редактиране/смесване на звук (т. нар. „disc jockey multi player“) в корпус с размери приблизително 40 × 32 × 10 cm.
 Той е оборудван с четящо устройство за CD и има различни интерфейси (USB, аудио изходи, четящо устройство за SD карти). Апаратът разполага с въртящи регулатори, бутони, плъзгачи и 6,1-инчов течнокристален индикатор (LCD).
 Апаратът дава възможност за редактиране и смесване на звук. За тази цел той е оборудван, наред с другото, с:
 —
 автоматичен брояч на ударите в минута (BPM);
 —
 фейдър с маркиране на начало и край;
 —
 динамична маркировка на звуковата следа (a track hot cue);
 —
 цикъл;
 —
 цикъл с четири удара;
 —
 възможност за настройка на маркировката (cue point setting).
 Апаратът е предназначен за професионални дисководещи за възпроизвеждане, редактиране и смесване на звук.
 Звуковите файлове, които се възпроизвеждат, редактират и смесват, могат да постъпват от различни източници (четящо устройство за CD, автоматична машина за обработка на информация (АМОИ), USB памет или SD карта).
 Апаратът може да функционира самостоятелно или в съчетание с АМОИ.
 8543 70 90
 Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8543, 8543 70 и 8543 70 90.
 Тъй като апаратът е предназначен за изпълнение на две алтернативни функции (възпроизвеждане на звук и редактиране/смесване на звук), по силата на забележка 3 към раздел XVI той следва да бъде класиран съгласно своята основна функция.
 Поради неговите обективни характеристики, а именно множеството технически функции за редактиране и смесване на звук, възможността да се смесват звукови файлове, постъпващи от различни източници, конструкцията и концепцията на апарата, основната функция на апарата се явява редактирането/смесването на звук. Поради това се изключва класиране в позиция 8519.
 Следователно апаратът трябва да бъде класиран в код по КН 8543 70 90 като „Електрически машини и апарати със специфична функция, неупоменати,